CELEX: 62017CN0304
Language: sk
Date: 2017-05-24 00:00:00
Title: Vec C-304/17: Návrh na začatie prejudiciálneho konania, ktorý podal Oberster Gerichtshof (Rakúsko) 24. mája 2017 – Helga Löber/Barclays Bank PLC

14.8.2017   
            
            
               SK
            
            
               Úradný vestník Európskej únie
            
            
               C 269/6
            
         Návrh na začatie prejudiciálneho konania, ktorý podal Oberster Gerichtshof (Rakúsko) 24. mája 2017 – Helga Löber/Barclays Bank PLC
   (Vec C-304/17)
   (2017/C 269/09)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberster Gerichtshof
   
      Účastníci konania pred vnútroštátnym súdom
   
   
      Navrhovateľka: Helga Löber
   
      Odporca: Barclays Bank PLC
   
      Prejudiciálna otázka
   
   Má podľa článku 5 bodu 3 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (1), vo veci mimozmluvných nárokov založených na zodpovednosti za prospekt, v prípade, keď
   
               —
            
            
               investor prijal svoje investičné rozhodnutie spôsobené klamlivým prospektom vo svojom bydlisku
            
         
               —
            
            
               a na základe tohto rozhodnutia poukázal kúpnu cenu za cenný papier kúpený na sekundárnom trhu zo svojho účtu v rakúskej banke na klíringový účet v inej rakúskej banke, z ktorého bola kúpna cena následne na základe pokynu navrhovateľky prevedená predávajúcemu,
            
         
               a)
            
            
               právomoc ten súd, v ktorého obvode má investor svoje bydlisko;
            
         
               b)
            
            
               právomoc ten súd, v ktorého obvode leží sídlo/pobočka banky, ktorá vedie účet navrhovateľky, z ktorého previedla investovanú sumu na klíringový účet;
            
         
               c)
            
            
               právomoc ten súd, v ktorého obvode leží sídlo/pobočka, banky ktorá vedie klíringový účet;
            
         
               d)
            
            
               právomoc jeden z vyššie uvedených súdov podľa výberu navrhovateľky;
            
         
               e)
            
            
               alebo právomoc nemá ani jeden z týchto súdov?
            
         
      (1)  Ú. v. ES L 12, 2001, s. 1; Mim. vyd. 09/004, s. 42.